રવિવારની સાંજ હોવાથી દુકાન પર ગ્રાહકોની બહુ ભીડ નહોતી. આમ પણ અમારે રાજકોટમાં મોટા ભાગના સુખી માણસોને રવિવારનો આખો દિવસ વધારે સુખપ્રદ લાગે છે, તેથી મોડી સાંજ સુધી લોકોને નિંદ્રાદેવી ઘેરી વળે છે ! વળી, જ્યારે નિંદ્રાદેવીનો જાદુ ઓસરે છે ત્યારે ક્ષુધારસ લોકો પર છવાઈ જાય છે અને મોટાભાગની ભીડ ખાણીપીણીની લારીઓ કે હૉટલોમાં જોવા મળે છે. તેથી રસ્તાની એક બાજુ મેં સ્કૂટી પાર્ક કર્યું અને બેકરીની દુકાન પર જઈને જુદા જુદા પ્રકારની કેક અને નાનખટાઈઓના લીસ્ટ પર નજર દોડાવી.